title: Regulamentul de punere în aplicare (UE) 2017/963 al Comisiei din 7 iunie 2017 privind autorizarea preparatului de endo-1,3(4)-beta-glucanază produsă de Aspergillus aculeatinus (clasificat anterior ca Aspergillus aculeatus) (CBS 589.94), endo-1,4-beta-glucanază produsă de Trichoderma reesei (clasificat anterior ca Trichoderma longibrachiatum) (CBS 592.94), alfa-amilază produsă de Bacillus amyloliquefaciens (DSM 9553), endo-1,4-beta-xilanază produsă de Trichoderma viride (NIBH FERM BP4842) și bacilolizină produsă de Bacillus amyloliquefaciens (DSM 9554) ca aditiv furajer pentru toate speciile aviare și pentru purceii înțărcați și de modificare a Regulamentelor (CE) nr. 358/2005 și (UE) nr. 1270/2009 (titularul autorizației: Kemin Europa NV) (Text cu relevanță pentru SEE. )

text:
                  8.6.2017

                  RO

                  Jurnalul Oficial al Uniunii Europene

                  L 145/18

            REGULAMENTUL DE PUNERE ÎN APLICARE (UE) 2017/963 AL COMISIEI
      din 7 iunie 2017
      privind autorizarea preparatului de endo-1,3(4)-beta-glucanază produsă de Aspergillus aculeatinus (clasificat anterior ca Aspergillus aculeatus) (CBS 589.94), endo-1,4-beta-glucanază produsă de Trichoderma reesei (clasificat anterior ca Trichoderma longibrachiatum) (CBS 592.94), alfa-amilază produsă de Bacillus amyloliquefaciens (DSM 9553), endo-1,4-beta-xilanază produsă de Trichoderma viride (NIBH FERM BP4842) și bacilolizină produsă de Bacillus amyloliquefaciens (DSM 9554) ca aditiv furajer pentru toate speciile aviare și pentru purceii înțărcați și de modificare a Regulamentelor (CE) nr. 358/2005 și (UE) nr. 1270/2009 (titularul autorizației: Kemin Europa NV)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                  (2)

                  Preparatul de endo-1,3(4)-beta-glucanază produsă de Aspergillus aculeatinus (clasificat anterior ca Aspergillus aculeatus) (CBS 589.94), endo-1,4-beta-glucanază produsă de Trichoderma reesei (clasificat anterior ca Trichoderma longibrachiatum) (CBS 592.94), alfa-amilază produsă de Bacillus amyloliquefaciens (DSM 9553) și endo-1,4-beta-xilanază produsă de Trichoderma viride (NIBH FERM BP4842) și bacilolizină produsă de Bacillus amyloliquefaciens (DSM 9554) a fost autorizat fără limită de timp în conformitate cu Directiva 70/524/CEE ca aditiv furajer pentru puii pentru îngrășare prin Regulamentul (CE) nr. 358/2005 al Comisiei (3), pentru curcanii pentru îngrășare și purceii înțărcați prin Regulamentul (UE) nr. 1270/2009 al Comisiei (4). Preparatul respectiv a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                  (3)

                  În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din respectivul regulament, s-a depus o cerere pentru reevaluarea preparatului de endo-1,3(4)-beta-glucanază produsă de Aspergillus aculeatinus (clasificat anterior ca Aspergillus aculeatus) (CBS 589.94), endo-1,4-beta-glucanază produsă de Trichoderma reesei (clasificat anterior ca Trichoderma longibrachiatum) (CBS 592.94), alfa-amilază produsă de Bacillus amyloliquefaciens (DSM 9553), endo-1,4-beta-xilanază produsă de Trichoderma viride (NIBH FERM BP4842) și bacilolizină produsă de Bacillus amyloliquefaciens (DSM 9554) ca aditiv furajer pentru pui pentru îngrășare, curcani pentru îngrășare și purcei înțărcați și, în conformitate cu articolul 7 din regulamentul menționat, în vederea unei noi autorizări ca aditiv furajer pentru toate speciile aviare. Solicitantul a cerut ca aditivul respectiv să fie clasificat în categoria „aditivi zootehnici”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  În avizul său din 9 septembrie 2015 (5), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile propuse de utilizare, aditivul nu are efecte adverse asupra sănătății animalelor, a sănătății umane sau a mediului. Autoritatea a mai concluzionat că utilizarea preparatului are potențialul de a fi eficace la puii pentru îngrășare, la curcanii pentru îngrășare și la găinile ouătoare (6). S-a considerat că aceste concluzii pot fi extinse la puicuțele pentru ouat și la curcanii crescuți pentru reproducție. Totodată, autoritatea a considerat că modul de acțiune al enzimelor prezente în aditiv poate fi considerat similar în cazul tuturor speciilor aviare, așadar concluziile privind eficacitatea la speciile majore de păsări de curte pot fi extrapolate la speciile minore de păsări de curte și la păsările ornamentale.

                  (5)

                  În ceea ce privește utilizarea aditivului la purceii înțărcați, autoritatea nu s-a putut pronunța cu privire la eficacitatea aditivului la purceii înțărcați, din cauza lipsei datelor. Cu toate acestea, în cadrul unui studiu s-a observat o creștere semnificativ mai mare în greutate și un indice mai ridicat de conversie a hranei decât la grupul de control, iar în cadrul unui al doilea studiu rezultatele au indicat o îmbunătățire a creșterii medii zilnice în greutate la femele, care nu a fost însă confirmată la masculi. Aceste dovezi au fost considerate un indiciu substanțial de îmbunătățire a parametrilor zootehnici de creștere în greutate, pe lângă tradiția îndelungată de utilizare. Prin urmare, s-a considerat că datele furnizate îndeplinesc condițiile pentru demonstrarea eficacității aditivului la purceii înțărcați.

                  (6)

                  Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul referitor la metoda de analiză a aditivului în hrana pentru animale, prezentat de laboratorul de referință înființat prin Regulamentul (CE) nr. 1831/2003.

                  (7)

                  Evaluarea preparatului de endo-1,3(4)-beta-glucanază produsă de Aspergillus aculeatinus (clasificat anterior ca Aspergillus aculeatus) (CBS 589.94), endo-1,4-beta-glucanază produsă de Trichoderma reesei (clasificat anterior ca Trichoderma longibrachiatum) (CBS 592.94), alfa-amilază produsă de Bacillus amyloliquefaciens (DSM 9553), endo-1,4-beta-xilanază produsă de Trichoderma viride (NIBH FERM BP4842) și bacilolizină produsă de Bacillus amyloliquefaciens (DSM 9554) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (8)

                  Regulamentele (CE) nr. 358/2005 și (UE) nr. 1270/2009 ar trebui modificate în consecință.

                  (9)

                  Deoarece niciun motiv de siguranță nu impune aplicarea imediată a modificărilor condițiilor de autorizare, este rezonabil să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                  (10)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Preparatul indicat în anexă, aparținând categoriei „aditivi zootehnici” și grupului funcțional „promotori de digestibilitate”, se autorizează ca aditiv pentru hrana pentru animale în condițiile prevăzute în anexa respectivă.
      Articolul 2
      Modificări aduse Regulamentului (CE) nr. 358/2005
      În anexa I la Regulamentul (CE) nr. 358/2005, rubrica E1620 referitoare la endo-1,3(4)-beta-glucanază EC 3.2.1.6, endo-1,4-beta-glucanază EC 3.2.1.4, alfa-amilază EC 3.2.1.1, bacilolizină EC 3.4.24.28 și endo-1,4-beta-xilanază EC 3.2.1.8 se elimină.
      Articolul 3
      Modificări aduse Regulamentului (UE) nr. 1270/2009
      Regulamentul (UE) nr. 1270/2009 se modifică după cum urmează:

                  1.

                  Articolul 2 se elimină.

                  2.

                  Anexa II se elimină.

            Articolul 4
      Măsuri tranzitorii
      Preparatul specificat în anexă și hrana pentru animale care conține acest preparat, care sunt produse și etichetate înainte de 28 decembrie 2017 în conformitate cu normele aplicabile înainte de 28 iunie 2017, pot continua să fie introduse pe piață și utilizate până la epuizarea stocurilor existente.
      Articolul 5
      Intrare în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 7 iunie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

         (3)  Regulamentul (CE) nr. 358/2005 al Comisiei din 2 martie 2005 privind autorizarea fără limită de timp a anumitor aditivi și autorizarea unor noi utilizări în hrana animalelor ale unor aditivi deja autorizați (JO L 57, 3.3.2005, p. 3).

         (4)  Regulamentul (UE) nr. 1270/2009 al Comisiei din 21 decembrie 2009 privind autorizarea permanentă a anumitor aditivi din hrana animalelor (JO L 339, 22.12.2009, p. 28).

         (5)  EFSA Journal 2015; 13(9):4234.

         (6)  Din cauza lipsei de date adecvate cu privire la recuperarea enzimelor, studiile de eficacitate nu au putut să ajungă la o concluzie privind eficacitatea la doza recomandată, bazându-se în schimb pe calcule și referindu-se numai la doza nominală.

         ANEXĂ

                     Numărul de identificare al aditivului

                     Numele deținătorului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Unități de activitate/kg de furaj complet cu un conținut de umiditate de 12 %

                        Categoria: aditivi zootehnici. Grupa funcțională: promotori de digestibilitate

                     4a1620i

                     Kemin Europa NV

                     Endo-1,3(4)-beta-glucanază
                     EC 3.2.1.6
                     Endo-1,4-beta-glucanază
                     EC 3.2.1.4
                     Alfa-amilază
                     EC 3.2.1.1
                     Endo-1,4-beta-xilanază EC 3.2.1.8
                     Bacilolizină
                     EC 3.4.24.28

                        Compoziția aditivului

                     Preparat de:

                                 —

                                 endo-1,3(4)-beta-glucanază produsă de Aspergillus aculeatinus (clasificat anterior ca Aspergillus aculeatus) (CBS 589.94);

                                 —

                                 endo-1,4-beta-glucanază produsă de Trichoderma reesei (clasificat anterior ca Trichoderma longibrachiatum) (CBS 592.94);

                                 —

                                 alfa-amilază produsă de Bacillus amyloliquefaciens (DSM 9553);

                                 —

                                 endo-1,4-beta-xilanază produsă de Trichoderma viride (NIBH FERM BP4842);

                                 —

                                 bacilolizină produsă de Bacillus amyloliquefaciens (DSM 9554) cu o activitate minimă de:

                                 —

                                 Endo-1,3(4)-beta-glucanază: 2 350  U (1)/g;

                                 —

                                 endo-1,4-beta-glucanază: 18 000  U (2)/g;

                                 —

                                 alfa-amilază: 400 U (3)/g;

                                 —

                                 endo-1,4-beta-xilanază: 35 000  U (4)/g;

                                 —

                                 bacilolizină 1 700  U (5)/g

                           Stare solidă

                        Caracterizarea substanței active

                                 —

                                 endo-1,3(4)-beta-glucanază produsă de Aspergillus aculeatinus (CBS 589.94);

                                 —

                                 endo-1,4-beta-glucanază produsă de Trichoderma reesei (CBS 592.94);

                                 —

                                 alfa-amilază produsă de Bacillus amyloliquefaciens (DSM 9553);

                                 —

                                 endo-1,4-beta-xilanază produsă de Trichoderma viride (NIBH FERM BP4842);

                                 —

                                 bacilolizină produsă de Bacillus amyloliquefaciens (DSM 9554).

                     Pui pentru îngrășare
                     Puicuțe pentru ouat
                     Specii aviare minore pentru ouat
                     Specii aviare minore crescute pentru ouat
                     Păsări ornamentale
                     Purcei (înțărcați)

                     —

                     Endo-1,3(4)-beta-glucanază
                     1 175  U
                     Endo-1,4-beta-glucanază
                     9 000  U
                     Alfa-amilază
                     200 U
                     Endo-1,4-beta-xilanază
                     17 500  U
                     Bacilolizină
                     850 U

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Pentru utilizare în hrana purceilor înțărcați de până la 35 kg greutate corporală.

                                 3.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție, inclusiv echipament de protecție respiratorie și cutanată.

                                 4.

                                 Nivelurile de utilizare recomandate pentru găinile ouătoare: endo-1,3(4)-beta-glucanază:1 175  U; endo-1,4-beta-glucanază: 9 000  U; alfa-amilază: 200 U; endo-1,4-beta-xilanază: 17 500  U; bacilolizină: 850 U/kg de furaj complet.

                     28 iunie 2027

                        Metoda de analiză
                         (6)

                     Pentru determinarea în aditivii furajeri a:

                                 —

                                 endo-1,3(4)-beta-glucanazei în aditivii furajeri: metoda colorimetrică bazată pe hidroliza enzimatică a glucanazei pe substratul beta-glucan din orz la un pH de 7,5 și la 30 °C,

                                 —

                                 endo-1,4-beta-glucanazei în aditivii furajeri: metoda colorimetrică bazată pe hidroliza enzimatică a celulazei pe carboximetilceluloză la un pH de 4,8 și la 50 °C,

                                 —

                                 alfa-amilazei în aditivii furajeri: metoda colorimetrică bazată pe formarea unor fragmente colorate solubile în apă produse prin acțiunea amilazei pe substraturi de polimer amilaceu legat colateral cu azurină, la un pH de 7,5 și la 37 °C,

                                 —

                                 endo-1,4-beta-xilanazei în aditivii furajeri: metoda colorimetrică bazată pe hidroliza enzimatică a xilanazei pe substratul de xilan de lemn de mesteacăn la un pH de 5,3 și la 50 °C,

                                 —

                                 bacilolizinei: metodă colorimetrică bazată pe eliberarea colorantului azoic rezultat din acțiunea proteazei asupra substratului azocazeină la un pH de 7,5 și la 37 °C.

                           Pentru determinarea în preamestecuri și furaje a:

                                 —

                                 endo-1,3(4)-beta-glucanazei: metoda de testare pe placă bazată pe difuzia glucanazei și pe decolorarea ulterioară a mediului agar roșu în urma hidrolizei beta-glucanului;

                                 —

                                 endo-1,4-beta-glucanazei: metoda colorimetrică bazată pe cuantificarea fragmentelor de colorant solubile în apă produse prin acțiunea celulazei pe substrat de HE-celulosă insolubilă în apă legată colateral cu azurină;

                                 —

                                 alfa-amilazei: metoda colorimetrică bazată pe formarea unor fragmente albastre solubile în apă produse prin acțiunea amilazei pe substraturi de polimer amilaceu albastru insolubil legat colateral cu azurină;

                                 —

                                 endo-1,4-beta-xilanazei: metoda colorimetrică bazată pe cuantificarea unor fragmente colorate solubile în apă produse prin acțiunea xilanazei pe arabinoxilan din grâu legat colateral cu azurină;

                                 —

                                 bacilolizinei: metoda de testare pe placă bazată pe difuzia proteazei în mediul agar azocazeină urmată de hidroliza cazeinei.

                     Toți curcanii
                     Găini ouătoare
                     Specii aviare minore pentru îngrășare

                     Endo-1,3(4)-beta-glucanază
                     588 U
                     Endo-1,4-beta-glucanază
                     4 500  U
                     Alfa-amilază
                     100 U
                     Endo-1,4-beta-xilanază
                     8 750  U
                     Bacilolizină
                     425 U

            (1)  1 U reprezintă cantitatea de enzimă care eliberează 0,0056 micromoli de zaharuri reducătoare (măsurate în echivalenți glucoză) pe minut din beta-glucan de orz la un pH de 7,5 și la 30 °C.

            (2)  1 U reprezintă cantitatea de enzimă care eliberează 0,0056 micromoli de zaharuri reducătoare (măsurate în echivalenți glucoză) pe minut din carboximetilceluloză, la un pH de 4,8 și la 50 °C.

            (3)  1 U reprezintă cantitatea de enzimă care hidrolizează 1 micromol de legături glicozidice pe minut din polimer amilaceu legat transversal și insolubil în apă, la un pH de 7,5 și la 37 °C.

            (4)  1 U este cantitatea de enzimă care eliberează 0,0067 micromoli de zaharuri reducătoare (măsurate în echivalenți xiloză) pe minut din xilan de lemn de mesteacăn, la un pH de 5,3 și la 50 °C.

            (5)  1 U reprezintă cantitatea de enzimă care solubilizează 1 microgram de substrat de azocazeină pe minut, la un pH de 7,5 și la 37 °C.

            (6)  Detalii ale metodelor de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2016/1827 al Comisiei din 14 octombrie 2016 de modificare pentru a 255-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
               15.10.2016

               RO

               Jurnalul Oficial al Uniunii Europene

               L 279/90

         REGULAMENTUL DE PUNERE ÎN APLICARE (UE) 2016/1827 AL COMISIEI
   din 14 octombrie 2016
   de modificare pentru a 255-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La 11 octombrie 2016, Comitetul pentru sancțiuni al Consiliului de Securitate al Organizației Națiunilor Unite (CSONU) a decis să elimine o persoană fizică de pe lista sa a persoanelor, grupurilor și entităților cărora li se aplică înghețarea fondurilor și a resurselor economice și să modifice una dintre mențiunile de pe această listă. Prin urmare, anexa I la Regulamentul (CE) nr. 881/2002 ar trebui actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 octombrie 2016.

            Pentru Comisie,

            pentru președinte

            Șeful interimar al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  1.

                  La rubrica „Persoane fizice”, se elimină următoarea mențiune:
                  „Nasir 'Abd-Al-Karim 'Abdullah Al-Wahishi [alias (a) Nasir al-Wahishi, (b) Abu Basir Nasir al-Wahishi, (c) Naser Abdel Karim al-Wahishi, (d) Nasir Abd al-Karim al-Wuhayshi, (e) Abu Basir Nasir Al-Wuhayshi, (f) Nasser Abdul- karim Abdullah al-Wouhichi, (g) Abu Baseer al-Wehaishi, (h) Abu Basir Nasser al-Wuhishi, (i) Abdul Kareem Abdullah Al-Woohaishi, (j) Nasser Abdelkarim Saleh Al Wahichi, (k) Abu Basir, (l) Abu Bashir]. Data nașterii: (a) 1.10.1976, (b) 8.10.1396 (calendarul Hijri). Locul nașterii: Yemen. Cetățenia: yemenită. Pașaport nr.: 40483 (număr de pașaport yemenit eliberat la 5.1.1997). Alte informații: conform relatărilor, ar fi decedat în Yemen în iunie 2015. Data desemnării menționată la articolul 7d alineatul (2) punctul (i): 19.1.2010.”

                  2.

                  La rubrica „Persoane fizice”, următoarea mențiune se modifică astfel:
                  „Yazid Sufaat [alias (a) Joe, (b) Abu Zufar]. Adresa: Taman Bukit Ampang, Selangor, Malaysia. Data nașterii: 20.1.1964. Locul nașterii: Johor, Malaysia. Cetățenia: malaysiană. Pașaport nr.: A 10472263. Număr național de identificare: 640120-01-5529. Data desemnării menționată la articolul 2a alineatul (4) litera (b): 9.9.2003.” se înlocuiește cu următorul text:
                  „Yazid Sufaat [alias (a) Joe; (b) Abu Zufar]. Adresa: (a) Taman Bukit Ampang, Selangor, Malaysia (adresă anterioară); (b) Malaysia (în închisoare din 2013). Data nașterii: 20.1.1964. Locul nașterii: Johor, Malaysia. Cetățenia: malaysiană. Pașaport nr.: A 10472263. Număr național de identificare: 640120-01-5529. Data desemnării menționată la articolul 7d alineatul (2) punctul (i): 9.9.2003.”


title: Regulamentul de punere în aplicare (UE) nr. 929/2014 al Comisiei din 27 august 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Fungo di Borgotaro (IGP)]

text:
               29.8.2014

               RO

               Jurnalul Oficial al Uniunii Europene

               L 258/3

         REGULAMENTUL DE PUNERE ÎN APLICARE (UE) NR. 929/2014 AL COMISIEI
   din 27 august 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Fungo di Borgotaro (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Fungo di Borgotaro”, înregistrată în temeiul Regulamentului (CE) nr. 1107/96 al Comisiei (2).

               (2)

               Modificarea respectivă nefiind minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Fungo di Borgotaro” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 august 2014.

            Pentru Comisie,

            pentru președinte

         Tonio BORG

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  JO C 122, 25.4.2014, p. 4.


title: Regulamentul de punere în aplicare (UE) 2015/2063 al Comisiei din 17 noiembrie 2015 de acordare, pentru anul 2016, a accesului nelimitat și scutit de taxe vamale în Uniune pentru anumite mărfuri originare din Norvegia și rezultate din transformarea produselor agricole prevăzute în Regulamentul (CE) nr. 510/2014 al Parlamentului European și al Consiliului

text:
               18.11.2015

               RO

               Jurnalul Oficial al Uniunii Europene

               L 301/10

         REGULAMENTUL DE PUNERE ÎN APLICARE (UE) 2015/2063 AL COMISIEI
   din 17 noiembrie 2015
   de acordare, pentru anul 2016, a accesului nelimitat și scutit de taxe vamale în Uniune pentru anumite mărfuri originare din Norvegia și rezultate din transformarea produselor agricole prevăzute în Regulamentul (CE) nr. 510/2014 al Parlamentului European și al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (1), în special articolul 16 alineatul (1) litera (a),
   având în vedere Decizia 2004/859/CE a Consiliului din 25 octombrie 2004 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (2), în special articolul 3,
   întrucât:

               (1)

               Protocolul nr. 2 la Acordul între Comunitatea Economică Europeană și Regatul Norvegiei din 14 mai 1973 (3) („Acordul bilateral de liber schimb între Comunitatea Economică Europeană și Regatul Norvegiei”) și Protocolul nr. 3 la Acordul privind SEE (4) stabilesc regimurile comerciale care se aplică anumitor produse agricole și produse agricole prelucrate între părțile contractante.

               (2)

               Protocolul nr. 3 la Acordul privind SEE prevede o taxă vamală zero aplicabilă apelor cu adaos de zahăr sau de alți îndulcitori sau aromatizate, clasificate la codul NC 2202 10 00, precum și altor băuturi nealcoolice care nu conțin produse de la pozițiile 0401-0404 sau grăsimilor obținute din produse de la pozițiile 0401-0404, clasificate la codul NC 2202 90 10.

               (3)

               Taxa vamală zero aplicabilă apelor și celorlalte băuturi în cauză a fost suspendată temporar pentru Norvegia, pentru o perioadă nelimitată, printr-un acord sub forma unui schimb de scrisori între Comunitatea Europeană și Regatul Norvegiei privind Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (5) (denumit în continuare „Acordul sub forma unui schimb de scrisori”), aprobat prin Decizia 2004/859/CE. În conformitate cu Acordul sub forma unui schimb de scrisori, importurile scutite de taxe vamale de mărfuri încadrate la codurile NC 2202 10 00 și ex 2202 90 10 originare din Norvegia sunt permise numai în limitele unui contingent scutit de taxe vamale. Pentru importurile care depășesc contingentul alocat trebuie achitată o taxă.

               (4)

               Mai mult, Acordul sub forma unui schimb de scrisori prevede că produsele în cauză beneficiază de acces nelimitat în Uniune scutit de taxe vamale atât timp cât, la data de 31 octombrie a anului precedent, contingentul tarifar nu a fost epuizat. Conform datelor furnizate Comisiei, contingentul anual pentru 2015 pentru apele și băuturile în cauză, deschis prin Regulamentul de punere în aplicare (UE) nr. 1130/2014 al Comisiei (6), nu a fost epuizat până la 31 octombrie 2015. Prin urmare, produsele în cauză ar trebui să beneficieze, între 1 ianuarie și 31 decembrie 2016, de acces nelimitat în Uniune scutit de taxe vamale.

               (5)

               Prin urmare, suspendarea temporară a regimului de scutire de taxe vamale aplicat în temeiul Protocolului nr. 2 la Acordul bilateral de liber schimb între Comunitatea Economică Europeană și Regatul Norvegiei nu se aplică pentru anul 2016.

               (6)

               Măsurile prevăzute în prezentul regulament sunt conforme cu avizul Comitetului de gestionare pentru probleme orizontale referitoare la comerțul cu produse agricole prelucrate care nu sunt cuprinse în anexa I,

         ADOPTĂ PREZENTUL REGULAMENT:
   Articolul 1
   (1)   De la 1 ianuarie până la 31 decembrie 2016, mărfurile încadrate la codul NC 2202 10 00 (ape, inclusiv ape minerale și ape gazeificate, care conțin zahăr sau alți îndulcitori sau aromatizate) și ex 2202 90 11, ex 2202 90 15 și ex 2202 90 19 [alte băuturi nealcoolice care conțin zahăr (zaharoză sau zahăr invertit) – subdiviziunile TARIC 11 și 19) originare din Norvegia, beneficiază de acces nelimitat în Uniune scutit de taxe vamale.
   (2)   Regulile de origine care se aplică mărfurilor menționate la alineatul (1) sunt cele stabilite în Protocolul nr. 3 la Acordul bilateral de liber schimb între Comunitatea Economică Europeană și Regatul Norvegiei din 14 mai 1973.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene,
   Se aplică de la 1 ianuarie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 150, 20.5.2014, p. 1.

      (2)  JO L 370, 17.12.2004, p. 70.

      (3)  JO L 171, 27.6.1973, p. 2.

      (4)  JO L 1, 3.1.1994, p. 3.

      (5)  JO L 370, 17.12.2004, p. 72.

      (6)  Regulamentul de punere în aplicare (UE) nr. 1130/2014 al Comisiei din 22 octombrie 2014 de deschidere, pentru anul 2015, a unui contingent tarifar aplicabil importurilor în Uniunea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului (JO L 305, 24.10.2014, p. 104).


title: Regulamentul de punere în aplicare (UE) nr. 952/2011 al Comisiei din 23 septembrie 2011 privind eliberarea licențelor de import de orez în cadrul contingentelor tarifare deschise pentru subperioada septembrie 2011 prin Regulamentul (CE) nr. 327/98

text:
               24.9.2011

               RO

               Jurnalul Oficial al Uniunii Europene

               L 247/10

         REGULAMENTUL DE PUNERE ÎN APLICARE (UE) NR. 952/2011 AL COMISIEI
   din 23 septembrie 2011
   privind eliberarea licențelor de import de orez în cadrul contingentelor tarifare deschise pentru subperioada septembrie 2011 prin Regulamentul (CE) nr. 327/98
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 327/98 al Comisiei din 10 februarie 1998 privind deschiderea și modul de gestionare a anumitor contingente tarifare pentru importurile de orez și de brizură de orez (3), în special articolul 5 primul paragraf,
   întrucât:

               (1)

               Regulamentul (CE) nr. 327/98 a deschis și a stabilit modul de gestionare a anumitor contingente tarifare pentru importurile de orez și de brizură de orez, repartizate în funcție de țara de origine și eșalonate de-a lungul anului, în conformitate cu anexa IX la regulamentul respectiv.

               (2)

               Subperioada lunii septembrie este a patra subperioadă pentru contingentele prevăzute la articolul 1 alineatul (1) litera (a) din Regulamentul (CE) nr. 327/98, a treia subperioadă pentru contingentele prevăzute la litera (d) a alineatului menționat și prima subperioadă pentru contingentul prevăzut la litera (e) a alineatului menționat.

               (3)

               Din comunicarea prezentată în conformitate cu articolul 8 litera (a) din Regulamentul (CE) nr. 327/98 rezultă că, pentru contingentele cu numerele de ordine 09.4112-09.4168, cererile depuse în cursul primelor zece zile lucrătoare ale lunii septembrie 2011, în conformitate cu articolul 4 alineatul (1) din regulamentul menționat anterior, au ca obiect o cantitate superioară celei disponibile. Prin urmare, este necesar să se determine în ce măsură se pot elibera licențele de import, prin stabilirea coeficientului de atribuire care urmează să fie aplicat cantităților solicitate pentru contingentele vizate.

               (4)

               De asemenea, din comunicarea menționată anterior rezultă că, pentru contingentele cu numerele de ordine 09.4127-09.4128-09.4129-09.4130-09.4116-09.4117-09.4118, cererile depuse în cursul primelor zece zile lucrătoare ale lunii septembrie 2011, în conformitate cu articolul 4 alineatul (1) din Regulamentul (CE) nr. 327/98, au ca obiect o cantitate inferioară celei disponibile.

               (5)

               Cantitățile neutilizate pentru subperioada septembrie din contingentele cu numerele de ordine 09.4127-09.4128-09.4129-09.4130 sunt transferate în contingentul cu numărul de ordine 09.4138 pentru subperioada contingentară următoare, în conformitate cu articolul 2 din Regulamentul (CE) nr. 327/98.

               (6)

               Prin urmare, pentru contingentele cu numerele de ordine 09.4138 și 09.4168 este necesară stabilirea cantităților totale disponibile pentru subperioada contingentară următoare, în conformitate cu articolul 5 primul paragraf din Regulamentul (CE) nr. 327/98.

               (7)

               Pentru a se garanta o gestionare eficace a procedurii de eliberare a licențelor de import, prezentul regulament trebuie să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   (1)   Pentru cererile de licență de import de orez care țin de contingentele cu numerele de ordine 09.4112-09.4168 menționate de Regulamentul (CE) nr. 327/98, depuse în cursul primelor zece zile lucrătoare ale lunii septembrie 2011, se eliberează licențe pentru cantitățile solicitate cărora li se aplică coeficienții de atribuire stabiliți în anexa la prezentul regulament.
   (2)   Cantitățile totale disponibile în cadrul contingentelor cu numerele de ordine 09.4138 și 09.4168 menționate de Regulamentul (CE) nr. 327/98, pentru subperioada contingentară următoare, sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 septembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 37, 11.2.1998, p. 5.

      ANEXĂ

         Cantități care urmează să se atribuie pentru subperioada lunii septembrie 2011 și cantitățile disponibile pentru subperioada următoare, în temeiul Regulamentului (CE) nr. 327/98

      (a)   Contingent de orez albit sau semialbit având codul NC 1006 30, prevăzut la articolul 1 alineatul (1) litera (a) din Regulamentul (CE) nr. 327/98:

                  Origine

                  Număr de ordine

                  Coeficient de atribuire pentru subperioada septembrie 2011

                  Cantități totale disponibile pentru subperioada lunii octombrie 2011
                  (în kg)

                  Statele Unite ale Americii

                  09.4127

                  — (1)

                  Thailanda

                  09.4128

                  — (1)

                  Australia

                  09.4129

                  — (1)

                  Alte origini

                  09.4130

                  — (2)

                  Toate țările

                  09.4138

                  705 795

      (b)   Contingent de orez albit sau semialbit având codul NC 1006 30, prevăzut la articolul 1 alineatul (1) litera (d) din Regulamentul (CE) nr. 327/98:

                  Origine

                  Număr de ordine

                  Coeficient de atribuire pentru subperioada septembrie 2011

                  Thailanda

                  09.4112

                  8,333333 %

                  Statele Unite ale Americii

                  09.4116

                  — (3)

                  India

                  09.4117

                  — (3)

                  Pakistan

                  09.4118

                  — (3)

                  Alte origini

                  09.4119

                  — (4)

                  Toate țările

                  09.4166

                  — (4)

      (c)   Contingent de brizură de orez încadrat la codul NC 1006 40, prevăzut la articolul 1 alineatul (1) litera (e) din Regulamentul (CE) nr. 327/98:

                  Origine

                  Număr de ordine

                  Coeficient de atribuire pentru subperioada septembrie 2011

                  Cantități totale disponibile pentru subperioada lunii octombrie 2011
                  (în kg)

                  Toate țările

                  09.4168

                  1,260196 %

                  0

         (1)  Cererile sunt întocmite pentru cantități inferioare sau egale celor disponibile: prin urmare, toate cererile sunt acceptabile.

         (2)  Pentru această subperioadă nu se aplică niciun coeficient de atribuire: nicio cerere de licență nu a fost comunicată Comisiei.

         (3)  Pentru această subperioadă nu se aplică niciun coeficient de atribuire: nicio cerere de licență nu a fost comunicată Comisiei.

         (4)  Nu mai există cantități disponibile pentru această subperioadă.


title: Regulamentul de punere în aplicare (UE) 2015/360 al Comisiei din 5 martie 2015 de deschidere a depozitării private pentru carnea de porc și de stabilire în avans a cuantumului ajutorului

text:
               6.3.2015

               RO

               Jurnalul Oficial al Uniunii Europene

               L 62/16

         REGULAMENTUL DE PUNERE ÎN APLICARE (UE) 2015/360 AL COMISIEI
   din 5 martie 2015
   de deschidere a depozitării private pentru carnea de porc și de stabilire în avans a cuantumului ajutorului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 18 alineatul (2), articolul 20 literele (c), (k), (l), (m) și (n) și articolul 223 alineatul (3) litera (c),
   având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (2), în special articolul 4 alineatul (2),
   întrucât:

               (1)

               Articolul 17 primul paragraf litera (h) din Regulamentul (UE) nr. 1308/2013 prevede posibilitatea acordării de ajutor pentru depozitarea privată a cărnii de porc.

               (2)

               Prețurile medii de piață înregistrate în Uniune se situează, de peste 18 săptămâni consecutive, sub pragul de referință prevăzut la articolul 7 alineatul (1) litera (f) din Regulamentul (UE) nr. 1308/2013 și au un impact negativ semnificativ asupra marjelor din sectorul cărnii de porc. Persistența acestei situații dificile pe piață compromite stabilitatea financiară a multor exploatații. Eliminarea temporară a cărnii de porc de pe piață pare a fi necesară pentru restabilirea echilibrului pieței și creșterea prețurilor. Prin urmare, este oportun să se acorde ajutoare pentru depozitarea privată a cărnii de porc și să se stabilească, în avans, cuantumul ajutorului.

               (3)

               Regulamentul (CE) nr. 826/2008 al Comisiei (3) stabilește norme comune privind implementarea schemelor de ajutoare pentru depozitarea privată.

               (4)

               În temeiul articolului 6 din Regulamentul (CE) nr. 826/2008, un ajutor stabilit în avans trebuie acordat în conformitate cu normele și condițiile detaliate prevăzute în capitolul III din regulamentul respectiv.

               (5)

               Pentru a facilita gestionarea măsurii, produsele din carne de porc ar trebui clasificate pe categorii, în funcție de nivelul costurilor de depozitare.

               (6)

               Pentru a facilita activitatea administrativă și de control legată de încheierea contractelor, ar trebui fixate cantitățile minime de produse care urmează să facă obiectul fiecărei cereri.

               (7)

               Pentru a se asigura că agenții economici își îndeplinesc obligațiile contractuale și că măsura va produce efectul dorit pe piață, ar trebui să se stabilească o garanție.

               (8)

               Articolul 35 din Regulamentul (CE) nr. 826/2008 prevede informațiile pe care statele membre trebuie să le notifice Comisiei. Este oportun să se stabilească anumite norme specifice privind frecvența notificărilor referitoare la cantitățile pentru care s-au depus cereri în cadrul prezentului regulament.

               (9)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Domeniu de aplicare
   (1)   Prezentul regulament prevede acordarea de ajutor pentru depozitarea privată a cărnii de porc, în conformitate cu articolul 17 primul paragraf litera (h) din Regulamentul (UE) nr. 1308/2013.
   (2)   Lista categoriilor de produse eligibile pentru acordarea de ajutor și sumele corespunzătoare sunt stabilite în anexa la prezentul regulament.
   (3)   Se aplică Regulamentul (CE) nr. 826/2008, cu excepția cazului în care prezentul regulament conține dispoziții contrare.
   Articolul 2
   Depunerea cererilor
   (1)   Începând cu data de 9 martie 2015, se pot depune cereri de ajutor pentru depozitarea privată a categoriilor de produse din carne de porc eligibile pentru acordarea de ajutor în conformitate cu articolul 1 din prezentul regulament.
   (2)   Cererile se raportează la o perioadă de depozitare de 90, 120 sau 150 de zile.
   (3)   Fiecare cerere trebuie să se refere doar la una dintre categoriile de produse listate în anexă și să precizeze codul NC pertinent din cadrul categoriei respective.
   (4)   Fiecare cerere trebuie să acopere o cantitate minimă de cel puțin 10 tone, pentru produsele dezosate, și de cel puțin 15 tone, pentru celelalte produse.
   Articolul 3
   Garanții
   Valoarea garanției, per tonă de produs, care trebuie depusă în conformitate cu articolul 16 alineatul (2) litera (i) din Regulamentul (CE) nr. 826/2008, este de 20 % din cuantumul ajutorului stabilit în coloanele 3, 4 și 5 ale tabelului din anexa la prezentul regulament.
   Articolul 4
   Frecvența notificărilor referitoare la cantitățile pentru care s-au depus cereri
   Statele membre notifică Comisiei, de două ori pe săptămână, cantitățile pentru care s-au depus cereri de încheiere a unor contracte, după cum urmează:

               (a)

               în fiecare luni, până la ora 12:00 (ora Bruxelles-ului), cantitățile pentru care s-au depus cereri în zilele de joi și vineri ale săptămânii precedente;

               (b)

               în fiecare joi, până la ora 12:00 (ora Bruxelles-ului), cantitățile de produse pentru care s-au depus cereri în zilele de luni, marți și miercuri ale aceleiași săptămâni.

         Articolul 5
   Intrare în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2015.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO L 346, 20.12.2013, p. 12.

      (3)  Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (JO L 223, 21.8.2008, p. 3).

      ANEXĂ

                  Categorii de produse

                  Produse pentru care se acordă ajutor

                  Cuantumul ajutorului pentru o perioadă de depozitare de
                  (EUR/tonă)

                  90 de zile

                  120 de zile

                  150 de zile

                  1

                  2

                  3

                  4

                  5

                     Categoria 1

                  230

                  243

                  257

                  ex 0203 11 10

                  Semicarcase fără picioarele anterioare, coadă, rinichi, fleică și șira spinării (1)

                     Categoria 2

                  254

                  266

                  278

                  ex 0203 12 11

                  Jamboane

                  ex 0203 12 19

                  Spete

                  ex 0203 19 11

                  Părți anterioare

                  ex 0203 19 13

                  Spinări, cu sau fără ceafă, sau numai ceafă separată, spinări cu sau fără cotlet (2)
                      (3)

                     Categoria 3

                  281

                  293

                  305

                  ex 0203 19 55

                  Picioare, spete, părți anterioare, spinări cu sau fără ceafă, sau numai ceafă separată, spinări cu sau fără cotlet, dezosate (2)
                      (3)

                     Categoria 4

                  210

                  221

                  233

                  ex 0203 19 15

                  Piept, întreg sau tăiat dreptunghiular

                     Categoria 5

                  226

                  238

                  254

                  ex 0203 19 55

                  Piept, întreg sau tăiat dreptunghiular, fără șorici și coaste

                     Categoria 6

                  228

                  241

                  254

                  ex 0203 19 55

                  Părți tranșate din „mijloc”, cu sau fără șorici sau grăsime, dezosate (4)

         (1)  Se poate acorda ajutor și pentru semicarcase prezentate sub formă de bucăți Wiltshire, adică fără cap, maxilar superior, falcă, picioare, coadă, osânză, rinichi, mușchi file, omoplat, stern, coloana vertebrală, os pelvian și diafragmă.

         (2)  Spinările și ceafa pot avea sau nu șorici, dar stratul de grăsime de pe acestea nu poate depăși 25 mm grosime.

         (3)  Cantitatea contractată poate conține orice combinație a produselor menționate.

         (4)  Prezentate în același fel ca și produsele încadrate la codul NC 0210 19 20.


title: Regulamentul de punere în aplicare (UE) nr. 735/2014 al Comisiei din 4 iulie 2014 de modificare pentru a 216-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               5.7.2014

               RO

               Jurnalul Oficial al Uniunii Europene

               L 198/1

         REGULAMENTUL DE PUNERE ÎN APLICARE (UE) NR. 735/2014 AL COMISIEI
   din 4 iulie 2014
   de modificare pentru a 216-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La 26 iunie 2014, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât să adauge o persoană fizică și o entitate la lista sa de persoane, grupuri și entități cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a se garanta că măsurile prevăzute în prezentul regulament sunt aplicabile, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 2014.

            Pentru Comisie,

            pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  1.

                  La rubrica „Persoane fizice” se adaugă următoarea mențiune:
                  „Shekau Mohammed Abubakar [alias (a) Abubakar Shekau; (b) Abu Mohammed Abubakar bin Mohammed; (c) Abu Muhammed Abubakar bi Mohammed; (d) Shekau; (e) Shehu; (f) Shayku; (g) Imam Darul Tauhid; (h) Imam Darul Tawheed]. Titlul: imam. Funcția: lider al Jama'atu Ahlis Sunna Lidda'Awati WalJihad (Boko Haram). Data nașterii: 1969. Locul nașterii: Satul Shekau, Yobe, Nigeria. Cetățenie: nigeriană. Adresa: Nigeria. Alte informații: (a) descriere fizică: culoarea ochilor: căprui închis; culoarea părului: negru; (b) fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 2a alineatul (4) litera (b): 26.6.2014.”

                  2.

                  La rubrica „Persoane juridice, grupuri și entități” se adaugă următoarea mențiune:
                  „Ansarul Muslimina Fi Biladis Sudan [alias: (a) Ansaru; (b) Ansarul Muslimina fi Biladis Sudan; (c) Jama'atu Ansaril Muslimina fi Biladis Sudan (JAMBS); (d) Jama'atu Ansarul Muslimina fi Biladis-Sudan (JAMBS); (e) Jamma'atu Ansarul Muslimina fi Biladis-Sudan (JAMBS); (f) Vanguards for the Protection of Muslims in Black Africa; (g) Vanguard for the Protection of Muslims in Black Africa]. Adresa: Nigeria. Alte informații: (a) grup înființat în 2012; (b) își desfășoară activitatea în Nigeria. Data desemnării menționată la articolul 2a alineatul (4) litera (b): 26.6.2014.”


title: Regulamentul de punere în aplicare (UE) 2015/2044 al Consiliului din 16 noiembrie 2015 privind punerea în aplicare a articolului 13 din Regulamentul (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia

text:
               17.11.2015

               RO

               Jurnalul Oficial al Uniunii Europene

               L 300/3

         REGULAMENTUL DE PUNERE ÎN APLICARE (UE) 2015/2044 AL CONSILIULUI
   din 16 noiembrie 2015
   privind punerea în aplicare a articolului 13 din Regulamentul (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 356/2010 al Consiliului din 26 aprilie 2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia (1), în special articolul 13,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 26 aprilie 2010, Consiliul a adoptat Regulamentul (UE) nr. 356/2010.

               (2)

               La 11 martie 2014, Comitetul Consiliului de Securitate al Organizației Națiunilor Unite, înființat în temeiul Rezoluțiilor (RCSONU) 751 (1992) și RCSONU 1907 (2009) ale Consiliului de Securitate al Organizației Națiunilor Unite, a eliminat o persoană de pe lista persoanelor cărora li se aplică măsurile restrictive prevăzute la punctele 1, 3 și 7 din RCSONU 1844 (2008).

               (3)

               Anexa I la Regulamentul (UE) nr. 356/2010 ar trebui, prin urmare, modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 356/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 noiembrie 2015.

            Pentru Consiliu

            Președintele

         F. MOGHERINI

      (1)  JO L 105, 27.4.2010, p. 1.

      ANEXĂ
      Rubrica referitoare la următoarea persoană se elimină din anexa I la Regulamentul (UE) nr. 356/2010:
      Jim'ale, Ali Ahmed Nur


title: Regulamentul de punere în aplicare (UE) nr. 318/2011 al Comisiei din 31 martie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               1.4.2011

               RO

               Jurnalul Oficial al Uniunii Europene

               L 86/65

         REGULAMENTUL DE PUNERE ÎN APLICARE (UE) NR. 318/2011 AL COMISIEI
   din 31 martie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 1 aprilie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 martie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  IL

                  61,9

                  JO

                  68,6

                  MA

                  52,9

                  TN

                  106,6

                  TR

                  79,8

                  ZZ

                  74,0

                  0707 00 05

                  EG

                  158,2

                  TR

                  141,6

                  ZZ

                  149,9

                  0709 90 70

                  MA

                  38,2

                  TR

                  121,7

                  ZA

                  28,9

                  ZZ

                  62,9

                  0805 10 20

                  EG

                  53,3

                  IL

                  76,5

                  MA

                  52,7

                  TN

                  50,9

                  TR

                  69,5

                  ZZ

                  60,6

                  0805 50 10

                  TR

                  47,7

                  ZZ

                  47,7

                  0808 10 80

                  AR

                  81,5

                  BR

                  80,8

                  CA

                  87,6

                  CL

                  92,6

                  CN

                  85,4

                  MK

                  45,6

                  US

                  130,8

                  UY

                  70,6

                  ZA

                  90,1

                  ZZ

                  85,0

                  0808 20 50

                  AR

                  85,2

                  CL

                  148,7

                  CN

                  58,5

                  US

                  79,9

                  ZA

                  97,9

                  ZZ

                  94,0

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2017/1111 al Comisiei din 22 iunie 2017 de stabilire a standardelor tehnice de punere în aplicare referitoare la procedurile și formularele pentru transmiterea informațiilor privind sancțiunile și măsurile prevăzute de Directiva 2014/65/UE a Parlamentului European și a Consiliului (Text cu relevanță pentru SEE. )

text:
                  23.6.2017

                  RO

                  Jurnalul Oficial al Uniunii Europene

                  L 162/14

            REGULAMENTUL DE PUNERE ÎN APLICARE (UE) 2017/1111 AL COMISIEI
      din 22 iunie 2017
      de stabilire a standardelor tehnice de punere în aplicare referitoare la procedurile și formularele pentru transmiterea informațiilor privind sancțiunile și măsurile prevăzute de Directiva 2014/65/UE a Parlamentului European și a Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 71 alineatul (7),
      întrucât:

                  (1)

                  Este necesar să se stabilească proceduri și formulare comune prin care autoritățile competente transmit Autorității Europene pentru Valori Mobiliare și Piețe (ESMA) informații referitoare la sancțiunile și măsurile menționate la articolul 71 din Directiva 2014/65/UE.

                  (2)

                  Pentru a facilita comunicarea dintre autoritățile competente și ESMA și pentru a evita întârzierile nejustificate sau transmiterea defectuoasă a informațiilor, fiecare autoritate competentă ar trebui să desemneze un punct de contact special pentru comunicarea sancțiunilor și a măsurilor.

                  (3)

                  Pentru a se asigura faptul că toate informațiile menționate privind sancțiunile și măsurile impuse de autoritățile competente sunt corect identificate și înregistrate de ESMA, autoritățile competente ar trebui să transmită informații detaliate și armonizate, prin utilizarea în acest scop a unor formulare speciale.

                  (4)

                  Cu scopul de a include informații pertinente în raportul anual privind sancțiunile și măsurile care urmează să fie publicat de ESMA în conformitate cu articolul 71 din Directiva 2014/65/UE, autoritățile competente ar trebui să raporteze informațiile cu ajutorul unor formulare specifice în care să se indice clar care dispoziții din Directiva 2014/65/UE au fost încălcate atunci când au fost transpuse în legislația națională.

                  (5)

                  Din motive de consecvență și pentru a asigura buna funcționare a piețelor financiare, este necesar ca dispozițiile prevăzute în prezentul regulament și dispozițiile naționale conexe de transpunere a Directivei 2014/65/UE să se aplice de la aceeași dată.

                  (6)

                  Prezentul regulament se bazează pe proiectul de standarde tehnice de punere în aplicare transmis Comisiei de către ESMA.

                  (7)

                  ESMA nu a efectuat consultări publice cu privire la proiectul de standarde tehnice de punere în aplicare pe care se bazează prezentul regulament și nici nu a analizat costurile și beneficiile potențiale aferente introducerii formularelor și procedurilor standard pentru autoritățile competente relevante, deoarece acest fapt ar fi fost disproporționat în raport cu domeniul de aplicare și cu impactul acestora, având în vedere că destinatarii standardelor tehnice de punere în aplicare ar fi doar autoritățile naționale competente din statele membre, nu și participanții la piață.

                  (8)

                  ESMA a solicitat punctul de vedere al Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2),

            ADOPTĂ PREZENTUL REGULAMENT:
      Articolul 1
      Puncte de contact
      (1)   Fiecare autoritate competentă desemnează un punct de contact unic pentru comunicările cu privire la orice chestiune legată de transmiterea de informații în conformitate cu articolele 2-6.
      Autoritățile competente notifică Autorității Europene pentru Valori Mobiliare și Piețe (ESMA) punctele de contact desemnate în conformitate cu alineatul (1).
      (2)   ESMA desemnează un punct de contact pentru primirea comunicărilor menționate la alineatul (1).
      (3)   ESMA publică punctul de contact menționat la alineatul (2) pe site-ul web propriu.
      Articolul 2
      Procedura și formularele de raportare
      (1)   Autoritățile competente transmit ESMA informațiile menționate la articolul 71 alineatul (3) al doilea paragraf și la articolul 71 alineatul (5) din Directiva 2014/65/UE utilizând interfețele sistemului informatic instituit de ESMA pentru a gestiona primirea, stocarea, publicare și schimbul respectivelor informații.
      (2)   Informațiile menționate la alineatul (1) se transmit către ESMA într-un fișier de raportare care respectă formatul stabilit în anexa I la prezentul regulament.
      Articolul 3
      Invalidarea și actualizarea rapoartelor
      (1)   În cazul în care dorește să invalideze un fișier de raportare existent pe care l-a transmis către ESMA în conformitate cu articolul 2, o autoritate competentă anulează raportul existent și trimite un nou fișier de raportare.
      (2)   În cazul în care doresc să actualizeze un fișier de raportare existent pe care l-au transmis către ESMA în conformitate cu articolul 2, autoritățile competente retransmit fișierul de raportare incluzând informațiile actualizate.
      Articolul 4
      Calendar
      (1)   Autoritățile competente informează ESMA cu privire la orice sancțiune administrativă impusă dar nepublicată, inclusiv cu privire la orice caz de exercitare a unei căi de atac referitoare la aceasta și la rezultatul acesteia, trimițând un fișier de raportare în termen de maximum 10 zile lucrătoare de la luarea deciziei de a nu publica sancțiunea.
      (2)   Autoritățile competente notifică ESMA cu privire la orice informații legate de orice sancțiune penală, inclusiv cu privire la hotărârea finală în acest sens, trimițând raportul în termen de maximum 10 zile lucrătoare după ce au primit aceste informații.
      Articolul 5
      Transmiterea anuală a informațiilor agregate cu privire la sancțiuni și măsuri
      Autoritățile competente pun la dispoziția ESMA informațiile menționate la articolul 71 alineatul (4) primul paragraf din Directiva 2014/65/UE prin completarea formularului prevăzut în anexa II la prezentul regulament. Acest formular include informațiile cu privire la toate sancțiunile și măsurile impuse de către autoritatea competentă, astfel cum sunt prevăzute la articolul 71 din Directiva 2014/65/UE, în cursul anului calendaristic precedent.
      Formularul menționat la primul paragraf se completează electronic și se transmite prin e-mail către ESMA cel târziu până la data de 31 martie a fiecărui an.
      Articolul 6
      Transmiterea anuală a datelor anonimizate și agregate cu privire la anchete și sancțiuni penale
      În cazul în care în statele membre au dispus, în conformitate cu articolul 70 din Directiva 2014/65/UE, sancțiuni penale pentru încălcările menționate la respectivul articol, autoritățile competente pun la dispoziția ESMA datele menționate la articolul 71 alineatul (4) al doilea paragraf din Directiva 2014/65/UE prin completarea formularului prevăzut în anexa III la prezentul regulament. Acest formular cuprinde date referitoare la toate anchetele penale întreprinse și la sancțiunile penale impuse pentru încălcările menționate la articolul 71 alineatul (4) al doilea paragraf din Directiva 2014/65/UE de către autoritatea competentă în cursul anului calendaristic precedent.
      Formularul menționat la primul paragraf se completează electronic și se transmite prin e-mail către ESMA cel târziu până la data de 31 martie a fiecărui an.
      Articolul 7
      Intrarea în vigoare și aplicarea
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 3 ianuarie 2018.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 22 iunie 2017.

               Pentru Comisie

               Președintele

            Jean-Claude JUNCKER

         (1)  JO L 173, 12.6.2014, p. 349.

         (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

         ANEXA I

            Formular pentru transmiterea informațiilor prevăzute la articolul 71 alineatul (3) al doilea paragraf și la articolul 71 alineatul (5) din Directiva 2014/65/UE

         Informații prevăzute la articolul 71 alineatul (3) al doilea paragraf și la articolul 71 alineatul (5) din Directiva 2014/65/UE:

                     Câmp

                     Descriere

                     Tip

                     Identificatorul sancțiunii

                     Codul de identificare atribuit de către autoritatea competentă în scopul notificării sancțiunii sau a măsurii

                     Opțional

                     Cadrul juridic

                     Acronimul actului legislativ al Uniunii în temeiul căruia a fost impusă sancțiunea sau măsura

                     Obligatoriu

                     Statul membru

                     Acronimul statului membru al autorității competente care notifică sancțiunea sau măsura

                     Obligatoriu

                     Identificatorul entității

                     Codul de identificare utilizat pentru a identifica în mod univoc o entitate căreia i-a fost impusă o sancțiune sau o măsură

                     Obligatoriu (numai pentru sancțiunile sau măsurile impuse firmelor de investiții)

                     Natura sancțiunii

                     Precizarea faptului că sancțiunea notificată este o sancțiune penală sau o sancțiune administrativă

                     Obligatoriu (numai pentru sancțiuni)

                     Identificatorul autorității

                     Identificatorul autorității care notifică sancțiunea sau măsura

                     Obligatoriu

                     Cadrul juridic aplicabil entității

                     Acronimul actului legislativ al Uniunii care se aplică entității căreia i-a fost impusă sancțiunea sau măsura

                     Obligatoriu

                     Denumirea completă a entității

                     Denumirea completă a entității căreia i-a fost impusă sancțiunea sau măsura

                     Obligatoriu (numai pentru persoane juridice)

                     Numele complet al persoanei

                     Numele complet al persoanei fizice căreia i-a fost impusă sancțiunea sau măsura

                     Obligatoriu (numai pentru persoane fizice)

                     Autoritatea competentă care impune sancțiunea

                     Acronimul autorității competente care a impus sancțiunea sau măsura

                     Obligatoriu

                     Conținutul sancțiunii/măsurii

                     Textul sancțiunii sau al măsurii și conținutul oricăror informații relevante referitoare la sancțiune sau măsură (inclusiv orice caz de exercitare a unei căi de atac referitoare la aceasta și rezultatul acesteia, precum și hotărârea definitivă cu privire la sancțiunea penală impusă) – în limba principală

                     Obligatoriu

                     Conținutul sancțiunii/măsurii

                     Textul sancțiunii sau al măsurii și conținutul oricăror informații relevante referitoare la sancțiune sau măsură (inclusiv orice caz de exercitare a unei căi de atac referitoare la aceasta și rezultatul acesteia, precum și hotărârea definitivă cu privire la sancțiunea penală impusă) – într-o altă limbă

                     Opțional

                     Data

                     Data la care sancțiunea sau măsura a fost impusă de autoritatea competentă

                     Obligatoriu

                     Data expirării

                     Data la care încetează efectele sancțiunii sau măsurii

                     Opțional

                     Public

                     Precizarea dacă sancțiunea sau măsura a fost publicată de către autoritatea competentă

                     Obligatoriu

         ANEXA II

            Formular pentru transmiterea informațiilor agregate cu privire la toate sancțiunile și măsurile impuse de

         Textul imaginii

            Informații agregate cu privire la toate sancțiunile și măsurile impuse de [denumirea autorității competente] în [anul] în temeiul articolului … din …:
            DE LA:
            Statul membru:
            Autoritatea competentă:
            Adresa:
            (Datele de contact ale persoanei de contact desemnate)
            Nume:
            Telefon:
            E-mail:
            CĂTRE:
            ESMA
            (Datele de contact ale persoanei de contact desemnate)
            Nume:
            Telefon:
            E-mail:
            Stimată doamnă/Stimate domnule [a se indica numele],
            În conformitate cu articolul 71 alineatul (4) primul paragraf din Directiva 2014/65/UE, vă transmit informațiile agregate cu privire la toate sancțiunile și măsurile impuse de [denumirea autorității competente] în [anul]:

         Textul imaginii

            (1) A se introduce valoarea în euro sau în moneda națională. În cazul în care sancțiunea relevantă nu se referă numai la nerespectări ale articolului relevant din Directiva 2014/65/UE sau din Regulamentul (UE) nr. 600/2014, ci și la alte dispoziții, se adaugă mențiunea „CUANTUM AGREGAT” la fiecare valoare.
            (2) Dat fiind că sancțiunile/măsurile impuse se pot baza pe mai multe dispoziții legislative, este posibil ca suma diferitelor rânduri (numărul de sancțiuni sau de măsuri/valoarea amenzilor) să nu corespundă numărului total de sancțiuni/măsuri sau valorii totale a amenzilor impuse.
            Cu stimă,
            [semnătura]
            Articolele din Directiva 2014/65/UE, astfel cum au fost transpuse prin dispozițiile naționale, sau din Regulamentul (UE) nr. 600/2014 al Parlamentului European și al Consiliului (1) care au fost încălcate
            Numărul de sancțiuni/măsuri impuse în perioada de raportare
            Valoarea amenzilor administrative impuse în perioada de raportare
            [numărul articolului, al alineatului, al paragrafului]
            [numărul de sancțiuni/măsuri]
            [Valoarea amenzilor (1)]
            Numărul total al sancțiunilor/măsurilor
            [numărul total al sancțiunilor/măsurilor (2)]
            [valoarea totală a amenzilor (1) (2)]
            (1) Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).

         ANEXA III

            Formular pentru transmiterea de date anonimizate și agregate cu privire la toate anchetele penale realizate și la sancțiunile penale impuse

         Textul imaginii

            Datele anonimizate și agregate cu privire la toate anchetele penale realizate și la sancțiunile penale impuse în [anul] în temeiul articolului … din …:
            DE LA:
            Statul membru:
            Autoritatea competentă:
            Adresa:
            (Datele de contact ale persoanei de contact desemnate)
            Nume:
            Telefon:
            E-mail:
            CĂTRE:
            ESMA
            (Datele de contact ale persoanei de contact desemnate)
            Nume:
            Telefon:
            E-mail:
            Stimată doamnă/Stimate domnule [a se indica numele],
            În conformitate cu articolul 71 alineatul (4) al doilea paragraf din Directiva 2014/65/UE, vă transmit informațiile anonimizate și agregate cu privire la toate anchetele penale realizate și la sancțiunile penale impuse în [statul membru] în [anul].
            Anchetele penale
            (1) Dat fiind că anchetele penale se pot baza pe mai multe dispoziții legislative, este posibil ca suma diferitelor rânduri să nu corespundă numărului total de anchete penale.
            Încălcările articolelor Directivei 2014/65/UE, astfel cum au fost transpuse prin dispozițiile naționale, sau din Regulamentul (UE) nr. 600/2014 care au făcut obiectul anchetei
            Numărul de anchete penale realizate în perioada de raportare
            [numărul articolului, al alineatului, al paragrafului]
            [numărul de anchete penale]
            Numărul total de anchete penale
            [numărul total de anchete penale (1)]

         Textul imaginii

            Sancțiunile penale impuse:
            (2) A se introduce valoarea în euro sau în moneda națională. În cazul în care sancțiunea penală relevantă nu se referă numai la nerespectări ale articolului relevant din Directiva 2014/65/UE sau din Regulamentul (UE) nr. 600/2014, ci și la alte dispoziții, se adaugă mențiunea „CUANTUM AGREGAT” la fiecare valoare.
            (3) Dat fiind că sancțiunile penale impuse se pot baza pe mai multe dispoziții legislative, este posibil ca suma diferitelor rânduri (numărul de sancțiuni penale/valoarea) să nu corespundă numărului total de sancțiuni penale sau valorii totale a amenzilor impuse.
            Cu stimă,
            [semnătura]
            Articolele Directivei 2014/65/UE, transpuse prin dispozițiile naționale, sau din Regulamentul (UE) nr. 600/2014 care au fost încălcate
            Numărul de sancțiuni penale impuse în perioada de raportare
            Valoarea amenzilor penale impuse în perioada de raportare
            [numărul articolului, al alineatului, al paragrafului]
            [numărul de sancțiuni penale]
            [valoarea amenzilor penale (2)]
            Numărul total de sancțiuni penale
            [numărul total de sancțiuni penale (3)]
            [valoarea totală a amenzilor (2) (3)]


title: Regulamentul de punere în aplicare (UE) nr. 80/2012 al Comisiei din 31 ianuarie 2012 de stabilire a listei substanțelor biologice sau chimice prevăzute la articolul 53 alineatul (1) litera (b) din Regulamentul (CE) nr. 1186/2009 al Consiliului de instituire a unui regim comunitar de scutiri de taxe vamale

text:
               1.2.2012

               RO

               Jurnalul Oficial al Uniunii Europene

               L 29/33

         REGULAMENTUL DE PUNERE ÎN APLICARE (UE) NR. 80/2012 AL COMISIEI
   din 31 ianuarie 2012
   de stabilire a listei substanțelor biologice sau chimice prevăzute la articolul 53 alineatul (1) litera (b) din Regulamentul (CE) nr. 1186/2009 al Consiliului de instituire a unui regim comunitar de scutiri de taxe vamale
   (text codificat)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (1),
   întrucât:

               (1)

               Regulamentul (CEE) nr. 2288/83 al Comisiei din 29 iulie 1983 de stabilire a listei substanțelor biologice sau chimice prevăzute la articolul 60 alineatul (1) litera (b) din Regulamentul (CEE) nr. 918/83 al Consiliului privind instituirea unui regim comunitar de scutiri de drepturi vamale (2) a fost modificat de mai multe ori și în mod substanțial (3). Este necesar, pentru motive de claritate și de raționalizare, să se codifice regulamentul menționat.

               (2)

               Articolul 53 alineatul (1) litera (b) și alineatul (2) din Regulamentul (CE) nr. 1186/2009 prevede admiterea, cu scutire de taxe de import, a substanțelor biologice sau chimice importate în exclusivitate în scopuri necomerciale, destinate fie unităților publice sau de utilitate publică sau serviciilor care țin de aceste unități, fie unor unități cu caracter privat desemnate, care au drept activitate principală învățământul sau cercetarea științifică. Acordarea acestei scutiri este, cu toate acestea, limitată la substanțele biologice sau chimice din care nu există producție echivalentă pe teritoriul vamal al Uniunii și care figurează pe o listă stabilită în conformitate cu procedura menționată la articolul 247a din Regulamentul (CEE) 2913/92 al Consiliului din 12 octombrie 1992 de instituire a Codului vamal comunitar (4).

               (3)

               Din informațiile culese de la statele membre rezultă că nu există producție echivalentă pe teritoriul vamal al Uniunii pentru substanțele biologice sau chimice care sunt prevăzute în anexa I la prezentul regulament.

               (4)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Lista substanțelor biologice sau chimice care pot beneficia de regimul de scutire de taxe vamale prevăzute la articolul 53 alineatul (1) litera (b) din Regulamentul (CE) nr. 1186/2009 este prevăzută în anexa I la prezentul regulament.
   Articolul 2
   Regulamentul (CEE) nr. 2288/83 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa III.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2012.

            Pentru Comisie

            Președintele

         José Manuel BARROSO

      (1)  JO L 324, 10.12.2009, p. 23.

      (2)  JO L 220, 11.8.1983, p. 13.

      (3)  A se vedea anexa II.

      (4)  JO L 302, 19.10.1992, p. 1.

      ANEXA I

                  Numărul CUS

                  Cod NC (1)

                  Descriere

                  ex 2845 90 90

                  Heliu-3

                  ex 2845 90 90

                  (Oxigen-18) apă

                  0020273-3

                  ex 2901 29 00

                  3-metilpentenă-1

                  0020274-4

                  ex 2901 29 00

                  4-metilpentenă-1

                  0020275-5

                  ex 2901 29 00

                  2-metilpentenă-2

                  0020276-6

                  ex 2901 29 00

                  3-metilpentenă-2

                  0020277-7

                  ex 2901 29 00

                  4-metilpentenă-2

                  0025634-8

                  ex 2902 19 00

                  P-menta-1 (7), 2-dienă beta-felandren

                  0014769-3

                  ex 2903 99 90

                  4,4′-dibromobifenil

                  0017305-7

                  ex 2904 10 00

                  Metansulfonat de etil

                  0014364-6

                  ex 2923 90 00

                  Bromură de decametoniu (DCI)

                  0020641-7

                  ex 2926 90 95

                  1-naftonitril

                  0020642-8

                  ex 2926 90 95

                  2-naftonitril

                  0022830-8

                  ex 2936 21 00

                  Acetat de retinil

                  0045091-9

                  ex 3204 12 00

                  Sulphorhodamine G (C.I. Acid Red 50)

                  0021887-1

                  ex 3507 90 90

                  Fosfoglucomutază

         (1)  În cazurile în care figurează un „ex” în fața codului NC, regimul preferențial trebuie stabilit în același timp de domeniul de aplicare a codului NC și de cel al descrierii corespunzătoare.

      ANEXA II

         Regulamentul abrogat și lista modificărilor ulterioare

                  Regulamentul (CEE) nr. 2288/83 al Comisiei
                  (JO L 220, 11.8.1983, p. 13)

                  Regulamentul (CEE) nr. 1798/84 al Comisiei
                  (JO L 168, 28.6.1984, p. 22)

                  Regulamentul (CEE) nr. 2340/86 al Comisiei
                  (JO L 203, 26.7.1986, p. 15)

                  Regulamentul (CEE) nr. 3692/87 al Comisiei
                  (JO L 347, 11.12.1987, p. 16)

                  Regulamentul (CEE) nr. 213/89 al Comisiei
                  (JO L 25, 28.1.1989, p. 70)

      ANEXA III

         TABEL DE CORESPONDENȚĂ

                  Regulamentul (CEE) nr. 2288/83

                  Prezentul regulament

                  Articolul 1

                  Articolul 1

                  —

                  Articolul 2

                  Articolul 2

                  Articolul 3

                  Anexa

                  Anexa I

                  —

                  Anexa II

                  —

                  Anexa III